《和毋仲山雨后 其五》
宋代·苏过

吾庐不知暑，心闲自清凉。醉乡岂难入，不假陶令觞。

白发我摧朽，青云子轩昂。溪山会先往，簪组未汝忘。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。